stanford-oval/wikipedia huggingface dataset:
With Me
וידאו קליפ

את הווידאו קליפ הרשמי של השיר ביים דארן גרנט, שביים גם את הקליפים לשני חלקיו של "No, No, No". חברות הדסטיניז צ'יילד מופיעות כארבע דמויות שונות: נואלס מגלמת בתולת ים בתוך אגם כחלחל, רוברסון מופיעה כג'יני בתוך חדר כתום, רולנד היא ענקית במועדון לילה בעיר ולאקט היא הדמות הנשית לספיידרמן. הן מופיעות יחד בתלבושות אפורות בסצנה אחת, ולאחר מכן לובשות שמלות אדומות כשעיניהן מכוסות.
הצלחה מסחרית

בארצות הברית, כיוון שיצא לאיירפליי בלבד, לא הורשה להיכנס לבילבורד הוט 100 ולמצעד שירי ה-R&B/היפ הופ. באותה עת אושר רק לסינגלים שפורסמו בפורמט מסחרי בלבד. כתוצאה מכך, "With Me" נכנס רק למצעד שירי ה-R&B/היפ הופ (איירפליי) ולמצעד השירים הקצביים במקום ה-36 וה-35 בהתאמה.
רשימת השמעה

| 0 | 1 | 2 |
| --- | --- | --- |
|  |  מקסי-סינגל בריטי ואירופאי (תקליטור 1) "With Me (Part 1)" (בהשתתפות JD) – 3:27  "With Me (Part 2)" (בהשתתפות מאסטר פי) – 4:14  "With Me (Part 1)" (אינסטרומנטלי) – 3:28  "Second Nature"‏ – 5:09 סינגל בריטי (תקליטור 2) "With Me" (גרסת רדיו מלאה) – 3:42  "With Me" (גרת הדמו) – 3:55  "With Me" (מיקס עם ראפ) – 4:03  "With Me" (מיקס ללא ראפ) – 4:03 |  סינגל קידום אמריקאי (תקליטור) "With Me (Part 2)" (גרסת הרדיו) (בהשתתפות מאסטר פי) – 3:36  "With Me (Part 2)" (ללא ראפ) (בהשתתפות מאסטר פי) – 2:39  "With Me (Part 1)" (גרסת האלבום) (בהשתתפות JD) – 3:27  "With Me (Part 3)" (גרסת מיקס בריטי) – 3:53  "With Me (Part 4)" (גרסת מיקס בריטי עם ראפ) – 4:03  "With Me (Part 2)" (אינסטרומנטלי) – 4:14  "With Me (Part 4)" (אינסטרומנטלי) – 4:03  "With Me (Part 2)" (הוק 1) – 0:10  "With Me (Part 2)" (הוק 2) – 0:05  "With Me (Part 3)" (הוק 1) – 0:10  "With Me (Part 3)" (הוק 2) – 0:05 |
מיקומי שיא

|   ‏‏‏  מצעדים ודירוגים (1998)> מדינה |   ‏‏‏  מצעדים ודירוגים (1998)> מצעד |   ‏‏‏  מצעדים ודירוגים (1998)> מיקום שיא |   ‏‏‏  מצעדים ודירוגים (1998)>  |
| --- | --- | --- | --- |
|  אירופה | אירופה הוט 100 | 92 |  |
|  ארצות הברית | בילבורד הוט 100 | - |  |
|  ארצות הברית | מצעד שירי ה-R&B/היפ הופ (איירפליי) | 36 |  |
|  ארצות הברית | מצעד השירים הקצביים | 35 |  |
|  הולנד | מצעד 40 הסינגלים ההולנדיים | 87 |  |
|  הממלכה המאוחדת | מצעד הסינגלים הבריטי | 19 |  |
|  הממלכה המאוחדת | מצעד שירי ה-R&B/היפ הופ | 4 |  |
|  סקוטלנד | מצעד הסינגלים הסקוטי | 72 |  |
|  קנדה | קנדה הוט 100 | - |  |
|  קנדה | Canada Dance (RPM) | 3 |  |
|  קנדה | Canada Urban (RPM) | 3 |  |
היטוריית יציאות לאור

| אזור | תאריך | פורמט | חברת תקליטים | מקור |
| --- | --- | --- | --- | --- |
| ארצות הברית | 20 באפריל 1998 | רדיו אורבני עכשווי | קולומביה |  |
| הממלכה המאוחדת | 29 ביוני 1998 | קלטת שמע ‏•‏‏ תקליטור מקסי | קולומביה |  |
ביאורים

1 2 3 4  קרדיט כתיבה לחלק השני בלבד
הערות שוליים

↑  Destiny's Child (1998). With Me (CD single). United Kingdom: Columbia Records. COL 665754 2.
↑  Destiny's Child (1998). With Me (CD single). United Kingdom: Columbia Records. COL 666147 5.
↑  Destiny's Child (1998). With Me (promotional CD single). United States: Columbia Records. CSK 41118.
↑  "ADDvance Notice" (PDF). Radio & Records: 51. 17 באפריל 1998. נבדק ב-31 במרץ 2022 – via World Radio History. {{cite journal}}:  (עזרה)
↑  "Singles – Releases For 29 June–5 July, 1998: 147" (PDF). Music Week. London: 27. 27 ביוני 1998. נבדק ב-31 במרץ 2022 – via World Radio History. {{cite journal}}:  (עזרה)
| דסטיניז צ'יילד |
| --- | --- | --- |
| ביונסה נואלס • קלי רולנד • מישל ויליאמס • לטבייה רוברסון • לטויה לאקט • פרה פרנקלין   דיסקוגרפיה • שירים • פרסים ומועמדויות | ביונסה נואלס • קלי רולנד • מישל ויליאמס • לטבייה רוברסון • לטויה לאקט • פרה פרנקלין   דיסקוגרפיה • שירים • פרסים ומועמדויות |  |
| אלבומי אולפן | Destiny's Child • The Writing's on the Wall • Survivor • 8 Days of Christmas • Destiny Fulfilled |  |
| אלבומי אוסף | This Is the Remix • #1's • Love Destiny • Playlist: The Very Best of Destiny's Child • Love Songs • Destiny's Child: The Untold Story Presents Girls Tyme |  |
| מיני-אלבומים | Love: Destiny |  |
| אלבומי וידאו והופעה | The Platinum's on the Wall • Destiny's Child World Tour • Destiny's Child: Live in Atlanta • Destiny's Child Video Anthology |  |
| סינגלים | "No, No, No" • "With Me" • "Get on the Bus" • "Bills, Bills, Bills" • "Bug a Boo" • "Say My Name" • "Jumpin', Jumpin'" • "Independent Women Part I" • "Survivor" • "Bootylicious" • "Emotion" • "Nasty Girl" • "8 Days of Christmas" • "Rudolph the Red-Nosed Reindeer" • "Lose My Breath" • "Soldier" • "Girl" • "Cater 2 U" • "Stand Up for Love" |  |
| השתתפות בסינגלים | "Just Be Straight with Me" • "What's Going On" • "The Girl Is Mine" |  |
| סיבובי הופעות | Total Request Live Tour • Destiny Fulfilled... and Lovin' It |  |
| --- | --- |
בקרת זהויות :  MusicBrainz release group: f54cb644-7aa7-441a-89c2-8a72c7a66716
איתמר דוננפלד

איתמר דוננפלד (נולד ב-30 במרץ 1979) הוא מנכ"ל משרד המשפטים. קודם לכן היה עוזרו של חבר הכנסת והשר יריב לוין.
ביוגרפיה

איתמר דוננפלד נולד בחדרה לשרה ויוסף. הוא בעל תואר ראשון במדעי החברה ותואר שני במדיניות ציבורית, שניהם מאוניברסיטת בר-אילן.[דרוש מקור]
בשנים 2005–2007 שימש יושב ראש אגודת הסטודנטים של אוניברסיטת בר-אילן. כן שימש מ"מ יושב ראש התאחדות הסטודנטים בישראל. היה רכז הצעירים של תנועת הליכוד ומראשי צעירי הליכוד.
בשנים 2011–2013 שימש עוזרו של השר לענייני מודיעין דן מרידור. לאחר מכן שימש עוזרו של יריב לוין, בהיותו שר התיירות, יושב ראש הכנסת וחבר כנסת.
בשנים 2020–2021 שימש משנה למנכ"ל הכנסת.
ביוגרפיה > מנכ"ל משרד המשפטים

בינואר 2023, עם כינונה של ממשלת ישראל ה-37, הודיע שר המשפטים יריב לוין כי דוננפלד ימונה למנכ"ל משרד המשפטים. מינויו אושר בידי נציבות שירות המדינה ובממשלת ישראל.
חיים אישיים

מתגורר בפתח תקווה. נשוי לקרן דוננפלד, מנהלת במרחב צפון של שירותי בריאות כללית, ואב לשתי בנות.
הערות שוליים

↑  ראו כאן, עמ' 109
↑  איתמר דוננפלד- יו"ר האגודה החדש, באתר תפוז
↑  ליאת שלזינגר, תרומות סטודנטים להשתלה נגנבו, באתר nrg‏, 13 במרץ 2006; גלעד גרוסמן, "מלחמת הפקסים" של יולי תמיר, באתר nrg‏, 4 בינואר 2007
↑  ראו לדוגמה כאן, עמ' 260
↑  לדוגמה: ראש הממשלה מוקיר את הקבוצה הרשמית של צעירי הליכוד - ליכודניק, באתר ליכודניק, ‏5 בנובמבר 2010; יואב מלכה ואחיה ראב"ד, יום זכויות האדם: 'נעמוד בדרכם של כוחות החושך', באתר ynet, 9 בדצמבר 2011; עוזי ברוך, צעירי הליכוד ליו"ר הכנסת: פעל נגד זועבי, באתר ערוץ 7, 2 במרץ 2012; הזמנה להרמת כוסית של צעירי הליכוד לרגל חג הפסח במעמד שרת התרבות והספורט, הגב' לימור לבנת, 19 מרס 2012, אתר הליכוד
↑  הודעה על מינויו, בגיליון מצב הרוח
↑  עוזר פוליטי לשר מרידור, באתר מנהל הרכש הממשלתי
↑  התכנית "אשקלון - עירם של שמשון ודלילה". - תיירות דרום, באתר תיירות דרום, ‏בundefined 2017
↑  חמש נקודות לשבת - ליכודניק, באתר ליכודניק, ‏5 באוגוסט 2015; עכשיו 14 פוליטי מדיני, מתיחות בליכוד | טענות נגד מינוי לוין ליו"ר הכנסת; ח"כיות זועמות על לשכת נתניהו, באתר עכשיו 14, 12 בדצמבר 2022
↑  אבישי גרינצייג, ‏יריב לוין בחר בעוזרו הפוליטי לתפקיד מנכ"ל משרד המשפטים | בלעדי, באתר גלובס, 1 בינואר 2023
↑  אבישי גרינצייג, ‏המינוי אושר: עוזרו הפוליטי של יריב לוין יתמנה למנכ"ל משרד המשפטים, באתר גלובס, 3 בינואר 2023
↑  טל שלו‏, הממשלה אישרה את מינוי מנכ"ל משרד המשפטים, באתר וואלה, 8 בינואר 2023
↑  גפן מגזין המושבות, גיליון 1297, 20 במאי 2022, עמ' 24
אליותרונמה טטרדקטילום

| אליותרונמה טטרדקטילום |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: פולינמיים
סוג:: Eleutheronema
מין:: אליותרונמה טטרדקטילום
שם מדעי
 Eleutheronema tetradactylum ‏שו, 1804

אליותרונמה טטרדקטילום (שם מדעי: Eleutheronema tetradactylum) הוא מין של דג ממשפחת הפולינמיים, החי באוקיינוסים לאורך האזור האינדו-פסיפי בטווח שבין המפרץ הפרסי לאוסטרליה וגינאה החדשה. הוא עולה גם לשפכי נהרות לצורך רבייה.
זהו המין הגדול ביותר במשפחתו והוא יכול להגיע לאורך של מעל 2 מטרים ומשקל 145 ק"ג, אם כי לרוב הוא קטן בהרבה, באורך 50 ס"מ. בצורתו הוא מזכיר מעט קיפון גדול בעל עיניים גדולות, יש לו לסתות חזקות, מלאות שיניים מחודדות, ופתחי זימים בולטים. יש לו שני סנפירי גב משולשים ושני סנפירי שת. מתחת לחזה ישנם שני זיזים קצרים, והזנב שרירי וממוזלג. צבע הדג אפור-כסוף עם סנפירים שחורים והצידיים של הגב שחורים, בעוד צידי החזה צהובים.
מין זה הוא טורף של דגים אחרים כגון קיפונאים, מסריים ועפייניים ושל חסרי חוליות ימיים כגון תולעים או סרטנים. הוא עצמו נטרף בידי כרישים, דגים אחרים ולווייתנים, וכן נידוג למאכל בידי האדם. מגדלים אותו בחקלאות ימית עקב בשרו המשובח.
אדם בתוך עצמו (שיר)

| --- | --- |
שלום חנוך, מחבר, מלחין ומבצע השיר
שלום חנוך, מחבר, מלחין ומבצע השיר
 שיר בביצוע שלום חנוך
 מתוך האלבום אדם בתוך עצמו
 יצא לאור:  23 בפברואר 1977
 סוגה:  רוק
 שפה:  עברית
 אורך:  7:17
 חברת תקליטים:  CBS
 כתיבה:  שלום חנוך
 לחן:  שלום חנוך
 הפקה:  לואי להב
 ביצועים מאוחרים:  גידי גוב, יוני רכטר, צעירי תל אביב
"אדם בתוך עצמו" הוא שיר של שלום חנוך שיצא לאור באלבום הסולו הראשון שלו, אדם בתוך עצמו, ב־23 בפברואר 1977. את השיר כתב והלחין חנוך ועיבד לואי להב.
רקע

לאחר שובו של חנוך משהות בת מספר שנים בבריטניה בניסיון כושל לפיתוח קריירה בינלאומית, הקים את להקת תמוז שהקליטה אלבום אחד והתפרקה לאחר זמן קצר. "אדם בתוך עצמו" הוא יצירה אישית ומקורית של חנוך אשר שיקפה את מצבו האישי באותה העת. חנוך חווה באותה העת כמה כישלונות: בפן המקצועי לא הצליח אלבום הסולו הראשון שלו שהוקלט באנגלית בבריטניה, ובפן האישי הוא התגרש מאשתו. חנוך סיפר על הנסיבות שהובילו לכתיבת השיר בריאיון ל"ידיעות אחרונות":
השיר נכתב כשהייתי באנגליה, לפני מלחמת יום כיפור. לא דיברתי אנגלית ועשיתי שם תקליט עם מילון והמון טעויות תחביר, כתבתי לבד את המילים באנגלית בלי לדעת אנגלית בכלל. [...] את השיר הזה כתבתי בעברית בערב שבו הרגשתי אומלל והכי לבד שיש, הכי חרא שיש. הגעתי לתוך עצמי, וכשחזרתי לארץ היה לי את הטקסט, ואת הפזמון פשוט חלמתי באיזה לילה.
השיר

השיר נפתח בהצגת אדם הנושא עימו את ביתו שגר בו. השיר מעמיד את דמות האדם כאיש מופנם הגר בתוכו. בהמשך השיר טוען הדובר שגם בתוך ביתו האדם עצוב, אך לפעמים שר. אחר כך מוזכרת בשיר אישה, שהדובר שמח לקראת בואה. בלעדיה האדם "ריק" ובלילה קר לו. לכן הדובר שומר עליה ככל הניתן. בהמשך האדם תוהה אם למרות הכול הוא יראה אותה למוחרת.
הצלחת השיר

השיר הוצג כמועמד למצעדי הפזמונים השבועיים של רשת ג' ב־21 במרץ 1977. במצעד הוא זכה להצלחה גדולה וצעד 13 שבועות, עד 4 ביולי 1977. בשיאו הגיע השיר למקום השני במצעד הפזמונים השבועיים (6 ביוני 1977).
הערות שוליים

↑   גידי גוב ויוני רכטר - אדם בתוך עצמו - מתוך לילה גוב, סרטון בערוץ "מוזיקה ישראלית", באתר יוטיוב (אורך: 03:35)
↑   הצעירים של תל אביב (לא כולל שירות 3) - אדם בתוך עצמו, סרטון בערוץ "eyallz (new channel)", באתר יוטיוב (אורך: 03:21)
↑  אדם בתוך עצמו, באתר פזמונט
1 2  אדם בתוך עצמו, באתר תרבות.il, ‏4 בספטמבר 2019
אה"מ רודני

| --- | --- |

אה"מ רודני מפגיזה עמדות גרמניות בעת הנחיתה בנורמנדי, 1944
אה"מ רודני מפגיזה עמדות גרמניות בעת הנחיתה בנורמנדי, 1944
 תיאור כללי
 מוטו:  "Non Generant Aquilae Columbas", לטינית: "נשרים אינם מגדלים יונים"
 סוג אונייה:  אוניית מערכה
 צי:  הצי המלכותי הבריטי
 סדרה:  נלסון
 ציוני דרך עיקריים
 מספנה:  קאמל לירד 
 הוזמנה:  1922
 הושקה:  17 בדצמבר 1925
 תקופת הפעילות:  10 בנובמבר 1927 – אוגוסט 1946 (כ־18 שנים)
 אחריתה:  נמכרה לגריטה ב-26 במרץ 1948
 מלחמות וקרבות:  מלחמת העולם השנייה המערכה באוקיינוס האטלנטי 
 מידות
 הֶדְחֶק:  סטנדרטי: 33,950 טון, מרבי: 38,000 טון
 אורך:  220 מטר
 רוחב:  32 מטר (רוחב מקסימלי)
 שוקע:  10 מטר
 נתונים טכניים
 מהירות:  23.8 קשרים
 גודל הצוות:  1,640 איש
 טווח שיוט:  13,000 ק"מ במהירות 16 קשר
 הנעה:  8 דוודים המזינים 3 טורבינות בהספק 45,000 כוחות סוס
 אמצעי לחימה
 שריון:  חגורת שריון עיקרי: 358.6 מ"מ, שריון סיפון: 161 מ"מ, צריחי תותחים: 412 מ"מ (בחזית הצריח), מחיצות הגנה: 300 מ"מ, צריח הניתוב: 360 מ"מ
 חימוש:  9 תותחים 16 אינץ' (406 מ"מ) ב-3 צריחים, 12 תותחים 6 אינץ' (152 מ"מ) בשישה צריחים, 8 תותחים נ"מ 4.7 אינץ' (102 מ"מ) ב-4 צריחים, 48 תותחים נ"מ 2 ליטראות (1.5 אינץ', 40 מ"מ), 8 תותחים 20 מ"מ נ"מ
 מטוסים:  2 מטוסים, מעוט אחד על צריח C
 
אה"מ רודני (באנגלית: HMS Rodney) הייתה אוניית מערכה מסדרת "נלסון", ששירתה בצי המלכותי הבריטי בשנות ה-30 של המאה העשרים ובמלחמת העולם השנייה. האונייה נקראה על שמו של אדמירל סר ג'ורג' ברידג'ס רודני (George Brydges Rodney), מחשובי האדמירלים הבריטיים במאה ה-18.
האונייה תוכננה ונבנתה תחת ההגבלות שבריטניה קיבלה על עצמה באמנת וושינגטון משנת 1922, שבה קיבלו על עצמן המעצמות הימיות העיקריות (ארצות הברית, בריטניה, יפן, צרפת ואיטליה) מגבלות על בניית אוניות מלחמה, כדי למנוע מרוץ חימוש ימי. בהתאם למגבלות אלו הוגבל ההדחק ל-35,000 טון. מכיוון שהמטרה הייתה להתקין באונייה תותחי 16 אינץ' (406 מ"מ), תוכננה האונייה כך שכל צריחי התותחים יהיו בחלקה הקדמי של האונייה. מיגון האונייה צומצם והוגבל לחלקים חיוניים בלבד, ומהירות האונייה צומצמה. למרות כל המגבלות הללו נחשבו רודני, ואניית האחות שלה, אה"מ נלסון, לאוניות המערכה החזקות ביותר בעולם, עד להופעתן של אוניות מערכה חדישות יותר מ-1936 ואילך.
תחילת בנייתן של שתי האוניות בסדרה זו היה באותו יום, 28 בדצמבר 1922, בבירקנהד. האונייה הוכנסה לשירות בנובמבר 1927, שלושה חודשים אחרי אחותה. עלות בנייתה הייתה 7.617 מיליון לירות שטרלינג, במחירי אותה תקופה.
רקע ותיאור

אוניות המערכה מסדרת נלסון הייתה בעצם גרסה קטנה יותר, עם מהירות של 23 קשרים (43 קמ"ש), של סיירת המערכה G3 שבוטלה בגלל חריגה מהאילוצים של הסכם הצי של וושינגטון משנת 1922. לתכנון, שאושרה שישה חודשים לאחר חתימת האמנה, וכללה חימוש ראשי של תותחי 16 אינץ' (406 מילימטרים) שיתאימו לכוח האש של אוניות המערכה מסדרת קולורדו האמריקאיות ושל אוניות המערכה מסדרת נגאטו היפניות במערך הקרב באונייה עם הדחק של לא יותר מ 35,000 טונות ארוכות (36,000 טונות).
לנלסון היה אורך בין הניצבים של 660 רגל (201.2 מטרים) ואורך כולל של 709 רגל 10 אינץ' (216.4 מטרים), רוחב של 106 רגל (32.3 מטרים), ושוקע של 30 רגל 4 אינץ' (9.2 מטרים). ההדחק הסטנדרטי של האונייה היה 33,300 טון אימפריאלי (33,800 טון מטרי) וההדחק המרבי 37,780 טון אימפריאלי (38,390 טון מטרי). הצוות שלה מנה 1,361 קצינים ומלחים כששירתה כאוניית דגל ו-1,314 כספינה פרטית. האונייה הונעה על ידי שני סטים של טורבינות קיטור בראון-קרטיס, שכל אחת הניעה צילינדר אחד, תוך שימוש בקיטור משמונה דוודי אדמירליות 3 תופים. המנועים פיתחו יחד הספק אינדיקטורי של 45,000 כוחות סוס (34,000 קילוואט) ונועדו להעניק לאונייה מהירות מרבית של 23 קשרים (43 קמ"ש). במהלך הפלגות המבחן שלה ב-7 בספטמבר 1927, הגיעה רודני למהירות מרבית של 23.8 קשרים (44.1 קמ"ש) מ-45,614 כוחות סוס (34,014 קילוואט). האונייה נשאה מספיק מזוט כדי להעניק לה טווח של 7,000 מיילים ימיים (13,000 ק"מ) במהירות שיוט של 16 קשרים (30 קמ"ש).
רקע ותיאור > חימוש ובקרת אש

הסוללה העיקרית של האוניות מסדרת נלסון כללה תשעה תותחי 16 אינץ' (BL), בשלושה צריחים לפני המבנה העילי המסומנים 'A'‏, 'B' ו-'C' מלפנים לאחור, צריח 'B' ירה על פני האחרים. החימוש המשני שלהם כלל 12 תותחי BL‏ 6 אינץ' (152 מ"מ) Mk XXII בצריחים תאומים מאחורי המבנה העילי, שלושה צריחים בכל צד רוחב. חימוש הנ"מ שלה כלל שישה תותחי 4.7 אינץ' (120 מ"מ) Mk VIII מהירי ירי במקבעים בודדים לא ממוגנים ושמונה תותחי 2 פאונד (40 מ"מ (1.6 אינץ')) מהירי ירי במקבעים בודדים. האוניות היו מצוידות בשני צינורות טורפדו שקועים בקוטר 24.5 אינץ' (622 מ"מ), אחד בכל צד רוחב, בזווית של 10 מעלות מקו המרכז.
אוניות הסדרה נבנו עם שני מגדלי בקרת אש מצוידים במדי טווח 15 רגל (4.6 מטרים) לשליטה על התותחים הראשיים. אחד הותקן מעל הגשר והשני היה בקצה האחורי של המבנה העילי. כל צריח היה מצויד גם במד טווח 41 רגל (12.5 מטרים). מנהל גיבוי לחימוש הראשי הוצב על גג צריח הניתוב בתא משוריין. החימוש המשני נשלט על ידי ארבעה מנהלי בקרת אש מצוידים במדי טווח 12 רגל (3.7 מטרים). זוג אחד הורכב בכל צד של המנהל הראשי על גג הגשר והאחרים היו לצד המנהל הראשי האחורי. מנהלי בקרת האש נגד מטוסים היו ממוקמים על מגדל מאחורי מנהל החימוש הראשי עם מד טווח 12 רגל זווית גבוהה באמצע המגדל. זוג מנהלי בקרת טורפדו עם מדי טווח 15 רגל הוצבו ליד הארובה.
רקע ותיאור > שריון

חגורת השריון בקו המים של האוניות הייתה מורכבת משריון מוצק של קרופ (KC) בעובי 14 אינץ' (356 מילימטרים) בין הברבטים הראשיים של התותחים והצטמצמה ל-13 אינץ' (330 מילימטרים) מעל חדרי המנועים והדוודים וכן מעל מחסני פגזי ה-6 אינץ', אך לא הגיעה לא לחרטום ולא לירכתיים. כדי לשפר את יכולתה להסיט אש צוללת, הקצה העליון שלה נטה ב-18° כלפי חוץ. קצות המצודה המשוריינת נסגרו על ידי מחיצות רוחביות של שריון לא מוצק בעובי 8–12 אינץ' (203–305 מילימטרים) בקצה הקדמי ו-4–10 אינץ' (102–254 מילימטרים) בקצה האחורי. חזיתות צריחי התותחים הראשיים היו מוגנים על ידי שריון KC בעובי 16 אינץ' בעוד שדפנות הצריחים היו בעובי 9–11 אינץ' (229–279 מילימטרים) ולוחות השריון של הגג היו בעובי 7.25 אינץ' (184 מילימטרים). עובי שריון ה-KC של הברבטות נע בין 12–15 אינץ' (305–381 מילימטרים).
חלקה העליון של המצודה המשוריינת של אוניות הסדרה היה מוגן על ידי סיפון משוריין שהיה מונח על ראש חגורת השריון. לוחות השריון שלו נעו מעובי של 6.25 אינץ' (159 מילימטרים) מעל מחסני התותחים הראשיים ל-3.75 אינץ' (95 מילימטרים) מעל חללי מכונות ההנעה ומחסני התחמושת של התותחים המשניים. מאחורי המצודה היה סיפון משוריין בעובי 4.25 אינץ' (108 מילימטרים) בגובה הקצה התחתון של חגורת השריון שנמשך כמעט עד קצה הירכתיים כדי לכסות את גלגל ההיגוי. שריון ה-KC של צריח הניתוב היה בעובי 12–14 אינץ' (305–356 מילימטרים) עם גג בעובי 6.5 אינץ' (170 מילימטרים). צריחי התותחים המשניים היו מוגנים על ידי 1–1.5 אינץ' (25–38 מילימטרים) של שריון לא מוצק.
הגנה מתחת למים עבור האונייה סופקה על ידי תחתית כפולה בעומק 5 רגל (1.5 מטרים) ומערכת הגנה מטורפדו. היא כללה תא חיצוני ריק אטום למים ותא פנימי מלא במים. היה להם עומק כולל של 12 רגל (3.7 מטרים) והם גובו במחיצת טורפדו בעובי 1.5 אינץ'.
רקע ותיאור > ליקויים בתכנון

סדרת נלסון הייתה עיצוב חדשני, אך הוגבלה על ידי האילוצים של הסכם הצי של וושינגטון. ההחלטה להשתמש בתותחי 16 אינץ' בשילוב עם מגבלת ההדחק של 35,000 טון הפכה את החיסכון במשקל לדאגה העיקרית של המתכננים. מנהל הבנייה הימית, יוסטס טניסון ד'אניקור, הודיע למתכנן האונייה, אדוארד אטווד, "כדי לשמור על ההדחק ל-35,000 טון, יש לצמצם הכל למינימום." הדגש על חיסכון במשקל הביא לליקויים שהשפיעו על הביצועים של רודני במהלך מלחמת העולם השנייה. לפשרות התכנון היו פחות השלכות שליליות על נלסון מכיוון שהאונייה הזו עברה מספר שיפוצים מיד לפני ובמהלך המלחמה. האדריכל וההיסטוריון הימי דייוויד ק' בראון קבע, "נראה כי בחיפוש אחר חיסכון במשקל, המבנה לא היה מספיק חזק". בניגוד לנלסון, שחרגה ממפרט התכנון למשקל המכונות, המכונות הקלות יותר של רודני הביאו לבעיות כרוניות. סיבולת האונייה ירדה באופן משמעותי בעשור שלאחר השקתה; בפעולה שלה ב-1941 נגד ביסמרק, רודני כמעט נאלצה לנטוש את המרדף בגלל מחסור בדלק. מתכננים בריטיים ציינו את הסיבולת הגרועה של האונייה כשקבעו את דרישות הסיבולת לאוניית המערכה ואנגארד. לאורך כל המלחמה רודני סבלה בדליפות כתוצאה מהתנשפות, והאונייה נדרשה לתיקון בגלל דליפות חמורות בשנים 1940, 1941 ו-1944. במהלך סערה אחת, הדליפה הייתה חמורה מספיק כדי להכריע משאבה במשקל 50 טון. דליפות, ריתוק פגום ובעיות אחרות המשיכו להשפיע על רודני גם לאחר שיפוץ ב-1941 בבוסטון, מסצ'וסטס. עד 1943 הגיעו גורמים רשמיים למסקנה שהיא זקוקה למודרניזציה מוחלטת כדי להאריך את חיי השירות שלה. האונייה מעולם לא קיבלה את השדרוגים הדרושים וכתוצאה מכך לא הייתה כשירה לשירות עד סוף 1944.
רקע ותיאור > שינויים

מנהל בקרת האש הזווית הגבוהה ומד הטווח והפלטפורמה שלהם הוחלפו בפלטפורמה מעגלית חדשה עבור מנהל מערכת בקרת הזווית הגבוהה (HACS)‏ Mk I עד מרץ 1930. עד יולי 1932, תותחי ה-2 פאונד הבודדים ומנהל בקרת הטורפדו הימני הוסרו והוחלפו בצריח תותח 2 פאונד "פום-פום" יחיד בצד הימני של הארובה. הוא סופק עם מנהל בקרת אש Mk I שהותקן על גג הגשר. בשנים 1934–1935 הותקנו על נלסון זוג צריחים מרובעים עבור מקלעי ויקרס 0.5 אינץ' (12.7 מ"מ) נגד מטוסים שהוצבו על המבנה הקדמי. האונייה צוידה גם במעוט עבור מטוס ימי וב-1937 נוסף גם עגורן לטיפול במטוס. גרסת מטוס צף של מפציץ טורפדו פיירי סוורדפיש שימשה לראשונה על הסיפון, אך עד מהרה הוא הוחלף על ידי מטוס דו-כנפי מסוג סופרמרין וולרוס. באוקטובר 1938 נוסף צריח נוסף של תותח "פום-פום" על הסיפון, ומערכת מכ"ם מוקדמת מסוג 79Y הותקנה על ראש התורן של רודני. היא הייתה אוניית המערכה הראשונה שהייתה מצוידת כל כך.
במהלך שיפוץ קצר במספנת הצי ברוזית', סקוטלנד, בין 24 באוגוסט ל-10 בספטמבר 1940, המכ"ם Type 79Y שודרג למערכת Type 279 ושני תותחי אורליקון נ"מ קלים בקוטר 20 מילימטר (0.8 אינץ') הותקנו על הגג של צריח 'B'. בזמן שרודני שופצה במספנת הצי בבוסטון בארצות הברית ביוני-אוגוסט 1941, תותחי האורליקון הוחלפו בצריח מרובע של תותחי 2 פאונד וזוג תותחי 2 פאונד הותקנו במקום מנהל בקרת האש האחורי של תותחי 6 אינץ'. בנוסף נוספה חבילה מלאה של מכ"מים. מכ"ם מסוג 281 החליף את ה-Type 279, הותקן מכ"ם חיפוש שטח מסוג 271 וכך גם מכ"ם ירי מסוג 284 על גג מנהל בקרת האש של התותחים הראשיים הקדמיים. חימוש הנ"מ הקל של הספינה חוזק מאוד במהלך שיפוץ בפברואר-מאי 1942 עם 17 תותחי 20 מ"מ אורליקון בצריחים בודדים שנוספו לגגות הצריח, למבנה העילי ולסיפונים. הצריחים המרובעים של מקלעי 0.5 אינץ' הוחלפו במנהלי בקרת אש Mk III של תותחי "פום-פום" ושלושה Mk III נוספים הותקנו כדי לשלוט על הצריחים האחוריים של תותחי 2 פאונד, שכולם הותקנו במכ"מים מסוג 282 של בקרת אש. ה-HACS Mk I הוחלף במנהל Mk III ונוספו ארבעה מנהלי מטח (נ"מ) עם מכ"מים מסוג 283 עבור התותחים הראשיים. בנוסף שודרגה חבילת המכ"ם שלה: מכ"ם מסוג 271 הוחלף במערכת מסוג 273, נוסף מכ"ם אזהרה מוקדמת מסוג 291 והותקן מכ"ם בקרת אש מסוג 285 על גג מנהל ה-HACS.
בזמן תיקון ברוזית' באוגוסט-ספטמבר, נוספו ארבעה תותחי אורליקון נוספים על הסיפון. במאי 1943 נוספו מגני תותחים לתותחי ה-4.7 אינץ' והמעוט על גג צריח ה-'X' הוסר. הרבה יותר תותחי אורליקון הותקנו במהלך התיקון הקצר הזה, במיוחד 36 מקבעים בודדים נוספים ו-5 מקבעים דו-קניים, שהעניקו לרודני בסך הכל 67 כלי נשק ב-57 מקבעים יחידים ו-5 מקבעים דו-קניים. כהכנה לתפקידה במתן תמיכה לירי ימי במהלך הנחיתות בנורמנדי, נוספו שני תותחי אורליקון נוספים, כמו גם משבש רדיו מסוג 650 בינואר-מרץ 1944. תוספות אלו הגדילו את ההדחק העמוק של האונייה ל-43,100 טון אימפריאלי (43,800 טון מטרי) והצוות שלה ל-1,631–1,650 מלחים.
בנייה וקריירה > מלחמת העולם השנייה > 1939

כאשר בריטניה הכריזה מלחמה על גרמניה הנאצית ב-3 בספטמבר 1939, רודני וחלק הארי של צי הבית סיירו במים בין איסלנד, נורווגיה וסקוטלנד עבור רצי המצור הגרמניים ולאחר מכן עשו את אותו הדבר מול חופי נורווגיה בין 6 ל-10 בספטמבר. צי הבית כבר היה בים כשהצוללת ספירפיש, שסיירה במפרץ הלגולנד, נפגעה קשות מפצצות עומק גרמניות ב-24 בספטמבר. היא לא הצליחה לצלול וביקשה סיוע והצי הגיב עם שתי משחתות שליוו אותה הביתה ויתרת הצי סיפק חיפוי. הגרמנים הבחינו בחלק הארי של צי הבית והוא הותקף על ידי חמישה מפציצים מהקבוצה הראשונה של כנף מפציצים 30 (I./KG 30). המכ"ם של רודני סיפק אזהרה בזמן והמטוס לא גרם נזק לספינות הבריטיות. בחודש שלאחר מכן הייתה האונייה חלק מכוח הכיסוי של שיירת עפרות ברזל מנרוויק, נורווגיה.
סיפרט הוחלף על ידי קפטן פרדריק דאלרימפל-המילטון ב-21 בנובמבר. בעקבות הטבעתה של סיירת הסוחר החמושה Rawalpindi יומיים לאחר מכן על ידי אוניות המערכה הגרמניות שרנהורסט וגנייזנאו מול איסלנד, נשלחו רודני ושאר צי הבית לחפש אותם אך מזג אוויר סוער איפשר לאוניות המערכה הגרמניות להתחמק מרודפיהן ולחזור אל גרמניה. אוניית המערכה פיתחה בעיות רציניות בהגה ב-29 בנובמבר ונאלצה לחזור לליברפול, תוך היגוי רק עם המנועים שלה, לתיקונים שנמשכו עד 31 בדצמבר.
בנייה וקריירה > מלחמת העולם השנייה > 1940

כשנלסון ניזוקה ממוקש ימי ב-4 בדצמבר, רודני שימשה כאוניית הדגל הזמנית של הצי עד לחזרתה של אחותה באוגוסט. היא בילתה בעיקר את ינואר ופברואר 1940 במעגן עם משימות מדי פעם כדי לספק חיפוי מפושטות סחר לשיירות. במהלך גיחה אחת כזו ב-21 בפברואר במזג אוויר סוער, בעיות ההיגוי שלה צצו מחדש ואילצו אותה לחזור לגרינוק, סקוטלנד. שישה ימים לאחר מכן, הספינה זכתה לביקור של המלך ג'ורג' השישי והמלכה אליזבת במהלך סיור המורל שלהם במספנות סקוטיות. ראש הממשלה וינסטון צ'רצ'יל עלה על רודני למסע לסקפה פלו ב-7 עד 8 במרץ. למרות הסכנה להתקפה אווירית של הלופטוואפה, רוב צי הבית היה כעת מבוסס שם; רודני כמעט ונפגעה במהלך מתקפה ב-16 במרץ.
לאחר שקיבל את ההודעה שחיל האוויר המלכותי (RAF) תקף ספינות מלחמה גרמניות לכיוון צפון בים הצפוני ב-7 באפריל, אדמירל סר צ'ארלס פורבס, המפקד העליון של צי הבית, הורה למרבית ספינותיו לצאת לים באותו ערב. בעת המערכה בנורווגיה, רודני נפגעה מפצצה במשקל 500 קילוגרם (1,102 פאונד) ב-9 באפריל מול החוף הדרום-מערבי של נורווגיה. הפצצה התפרקה לאחר שפגעה בפינת קופסת תחמושת מוכנה בקוטר 4.7 אינץ' בסיפון העליון, מאחורי הארובה; הרסיסים שלה חדרו דרך כמה סיפונים לפני שחדרו את הסיפון המשוריין בעובי 4 אינץ' והציתו אש קטנה במטבח. שלושה אנשי צוות נפצעו מהפצצה וחמישה עשר נוספים סבלו מכוויות חשמליות כאשר מים ששימשו להילחם באש נשפכו על תיבת חיווט חשמלית. הצוות ביצע תיקונים זמניים והאונייה נשארה בים עד שהטילה עוגן בסקפה פלו ב-17 באפריל. עם קבלת הודעה על כך שספינות גרמניות נצפו בים הנורווגי ב-9 ביוני, הורה פורבס לצי הבית, כולל רודני, לצאת לים כדי להגן על שיירות כוחות המפנות את כוחות בעלות הברית מנורווגיה.
נלסון חזרה מהמספנה ב-24 ביולי וחזרה לתפקידה כאוניית הדגל של צי הבית. רודני הועברה מסקפה פלו לרוזית' ב-23 באוגוסט עם פקודות לתקוף את צי הפלישה הגרמני בתעלת למאנש כשיחל מבצע ארי הים. היא חזרה לסקפה פלו ב-4 בנובמבר כדי להתחיל בשירות ליווי שיירות. לאחר שסיירת הסוחר החמושה ג'רוויס ביי הוטבעה למחרת על ידי הסיירת הכבדה אדמירל שר, האחיות נפרסו לפער בין איסלנד לאיי פארו כדי לחסום כל ניסיונות של הסיירת הגרמנית לחזור הביתה. בחודש שלאחר מכן רודני נותקה לפגישה עם שיירת HX 93 מהליפקס, נובה סקוטיה, וללוות אותה הביתה. האונייה נתקלה בסערה חזקה עם רוחות סוערות בין 6 ל-8 בדצמבר שגרמה לדליפות בציפוי הגוף וגרמו להצפה מתונה. התיקונים ברוזית' החלו ב-18 בדצמבר, שכללו חיזוק מבני של ציפוי גוף האונייה וחיזוק כללי של מבנה האונייה הקדמי.